निकिता दत्ता

निकिता दत्ता (जन्म १३ नवंबर १९९१) एक भारतीय अभिनेत्री हैं। वह फेमिना मिस इंडिया २०१२ की फाइनलिस्ट में से एक थीं। उन्होंने बॉलीवुड में अपने करियर की शुरुआत फिल्म लेकर हम दीवाना दिल से की, जहाँ उन्होंने सहायक भूमिका निभाई। उन्होंने ड्रीम गर्ल धारावाहिक के साथ टेलीविजन करियर की शुरुआत की। वह एक दूजे के वास्ते  सुमन तिवारी और हासिल में आँचल श्रीवास्तव के किरदार के लिए जानी जाती हैं। हाल ही में, उन्होंने कबीर सिंह में भूमिका निभाई।

व्यक्तिगत जीवन

निकिता दत्ता का जन्म १३ नवंबर १९९१  को अनिल कुमार दत्ता और अलका दत्ता के घर दिल्ली में हुआ था। उनकी एक बहन है जिसका नाम अंकिता दत्ता है। निकिता के पिता भारतीय नौसेना में एक अधिकारी हैं। दत्ता ने अपना अधिकांश जीवन विशाखापत्तनम, मुंबई और कोच्चि में बिताया है। उन्होंने अपनी पढ़ाई मुंबई से की और वह सेंट जेवियर्स कॉलेज, मुंबई से अर्थशास्त्र में स्नातक हैं।.

करियर

निकिता दत्ता ने अपने बॉलीवुड करियर की शुरुआत साल २०१४ में बनी लेकर हम दीवाना दिल  से की जिसमें उन्होंने रोज की भूमिका निभाई। फिल्म में मुख्य भूमिका अरमान जैन और दीक्षा सेठ निभाई। इसके बाद गोल्ड और कबीर सिंह जैसी फ़िल्मों में काम किया। 

जबकि उन्होंने अपने टेलीविज़न करियर की शुरुआत लाइफ ओके पर चलने वाले ड्रीम गर्ल धारावाहिक से की जहां उन्होंने लक्ष्मी माथुर का किरदार निभाया।.

निकिता दत्ता को एक दूजे के वास्ते धारावाहिक से काफी पहचान मिली जो सोनी टीवी पर प्रसारित किया जाता था।

पुरस्कार

निकिता दत्ता को एक दूजे के वास्ते धारावाहिक में सबसे अच्छी जोड़ी के लिए (नामिक पॉल के साथ) लायन्स गोल्ड अवॉर्ड्स जीता जबकि हासिल धारावाहिक के लिए पसंदीदा अभिनेत्री का लायन्स गोल्ड अवॉर्ड्स जीता।

सन्दर्भ

बाहरी कड़ियाँ

जीवित लोग
दिल्ली के लोग
भारतीय अभिनेत्री
भारतीय टेलीविज़न अभिनेत्री